cyanic-selkie/wikianc huggingface dataset:
Pussy Riot
Tuomio
Ryhmän kolme jäsentä tuomittiin 17. elokuuta 2012 kahdeksi vuodeksi vankeuteen huliganismista. Moskovalainen tuomioistuin totesi päätöksessään, että feministisen punk-kollektiivin jäsenet ovat syyllistyneet uskonnonvastaiseen huliganismiin. Ryhmä ilmoitti, että se ei aio anoa armoa presidentti Putinilta. Aktivistiryhmän jäsenet valittivat vankeustuomiostaan ja naisten asianajajat toimittivat valituksen moskovalaiseen oikeusistuimeen 27. elokuuta.
Euroopan ihmisoikeustuomioistuimen mukaan Venäjän on maksettava ryhmän jäsenille noin 50 000 euroa, koska heidän oikeuksiaan vapauteen ja reiluun oikeudenkäyntiin loukattiin, he joutuivat epäinhimillisen tai halventavan kohtelun kohteiksi ja tuomio rikkoi sananvapautta.
Kansainvälisiä reaktioita tuomioon
Amnesty International kutsui ryhmän jäsenten saamaa tuomiota "takaiskuksi sananvapaudelle Venäjällä". Human Rights Watchin Hugh Williamson sanoi: ”syytteet ja tuomio – – vääristävät sekä tosiasioita, että lakia. – – Näitä naisia ei olisi saanut tuomita viharikoksista ja heidät pitäisi vapauttaa välittömästi.”
Jalkapallon MM-finaali 2018
Pussy Riotin neljä jäsentä häiriköivät 15. heinäkuuta 2018 pelatussa jalkapallon MM-finaalissa Moskovassa, kun he ryntäsivät kentälle kesken pelin. Pussy Riot kertoi halunneensa osoittaa mieltään Venäjän ihmisoikeustilannetta ja oikeuslaitosta vastaan. Lisäksi yksi aktivisteista sanoi, että tarkoitus oli myös paheksua kansainvälistä jalkapalloliitto Fifaa. Kaikki aktivistit saivat seuraavana päivänä 15 päivän vankilatuomion sekä kolmen vuoden porttikiellon urheilutapahtumiin.
Roberta Peters
Metropolitan-oopperan lisäksi Peters esiintyi mm. Covent Gardenissa ja Wienin valtionoopperassa. Hän piti sooloresitaaleja vielä vanhoilla päivillään. Hän pääsi esiintymään Valkoiseen taloon jo John F. Kennedyn ajalla.
Buprenorfiini
Väärinkäyttö
Proviisori Hanna Uosukaisen väitöskirjan mukaan suurin osa tutkimuksen kohteena olleista buprenorfiinin väärinkäyttäjistä käytti sitä päivittäin suonensisäisesti. Buprenorfiinin väärinkäyttäjien keskuudessa työttömyys, matala koulutustaso sekä toimeentulo sosiaalitukien avulla olivat yleisiä. Terveyden ja hyvinvoinnin laitoksen Päihdehuollon huumeasiakkaat 2011 -raportin mukaan buprenorfiinin ensisijaiseksi ongelmapäihteekseen maininneista 86 prosenttia käytti ainetta pääosin pistämällä. 44 prosenttia buprenorfiinin ongelmakäyttäjistä käytti ainetta päivittäin.
Buprenorfiiniin liittyvä sekakäyttö aiheuttaa nykyisin Suomessa enemmän kuolemia kuin mikään muu laiton huumausaine. Erityisen vaarallista se on nautittuna yhdessä alkoholin ja bentsodiatsepiinin kanssa. Vuonna 2004 buprenorfiiniin liittyvä sekakäyttö aiheutti Suomessa noin 30 ja vuonna 2010 46 henkilön kuoleman.
Vaikutusmekanismi
Buprenorfiini vaikuttaa monipuolisesti eri opioidireseptoreihin. Se vaikuttaa osittaisagonistina μ-opioidireseptorissa ja antagonistina κ- ja δ-opidireseptoreissa.
Strange Little Girls
Kappaleet
(Suluissa alkuperäisesittäjä/tekijä)
ATA
ATA voi tarkoittaa:
Gilbert du Motier de Lafayette
Avioliitto
pienoiskuva|Marie Adrienne Francoise de Noaille Vuonna 1768 Gilbert muutti äitinsä luo Pariisiin ja aloitti opinnot Louis-le-Grand-lyseossa 11 vuoden iässä. Huhtikuussa 1770 hänen äitinsä ja isoisänsä kuolivat kahden viikon sisällä. Gilbert peri jättiomaisuuden, joka takasi 120 000 livren vuositulot. Hänen holhoojanaan toimi hänen isoisoisänsä.
Vuonna 1771 Lafayette aloitti vänrikkinä kuninkaallisten muskettisoturien yksikössä, jossa hänen isoisoisänsä oli aikoinaan toiminut kapteenina. Palvelukset sisälsivät etupäässä erilaisia seremonioita ja sotilasparaateja. Samanaikaisesti Lafayette opiskeli sosiaalisia taitoja, miekkailua ja ratsastusta kahdessa eri koulussa, jotka oli tarkoitettu korkea-arvoisten perheiden jälkeläisille. Täytettyään 16 vuotta Lafayette solmi isoisoisänsä järjestämän avioliiton 14-vuotiaan Maria Adrienne Francoisin kanssa. Morsian edusti vanhaa arvostettua Noaillesien sukua.
Matka Amerikkaan
Vain kuukausi avioitumisensa jälkeen Lafayette sai johtajuuden appensa rykmentissä. Vuonna 1775 hän pääsi rykmenttinsä komentajan päivällisille, joilla vieraillut Englannin kuningas Yrjö III:n veli kritisoi maansa politiikkaa ja puolusti Amerikan vapaussotaa. Tämä vaikutti voimakkaasti Lafayetteen, ja hän päätti liittyä Amerikan vapaustaistelijoihin vapausaatteen ja tasa-arvon innoittamana. Lafayetteä innoitti myös hänen liittymisensä vapaamuurareihin, joiden kokouksissa puhuttiin kielletystä vapausaatteesta.
Orjuudenvastustaja ja aktivisti
Lafayette palasi Ranskaan vuodenvaihteessa 1781–82, ja hänet ylennettiin sotamarsalkaksi. Hän valmisteli sotaretkeä Länsi-Intiaan mutta 20.1.1783 solmittu Yhdysvaltojen ja Britannian rauhansopimus peruutti sen. Ystävänsä Thomas Jeffersonin kanssa Lafayette solmi USA:n ja Ranskan välisen kauppasopimuksen USA:n velan vähentämiseksi.
thumb|Lafayette ja Washington [[Mount Vernon (plantaasi)|Mount Vernonissa vuonna 1784.]] Vuonna 1784 Lafayette palasi Amerikkaan. Edustajainhuoneelta hän pyysi "vapautta koko ihmiskunnalle" ja kiirehti orjien vapauttamista. Virginia, Massachusetts, Connecticut ja Maryland myönsivät hänelle kunniakansalaisuuden.
Suosio hupenee
17. heinäkuuta 1791 kuninkaanvastainen 10 000 hengen väkijoukko hirtti kaksi "vakoojaa" lyhtypylvääseen. Pormestari julisti sotatilan ja Lafayetten kansalliskaarti hajotti Marskentälle kokoontuneet mielenosoittajat ilman väkivaltaa. Väkijoukko kuitenkin kokoontui uudelleen, osittain Georges Dantonin ja Camille Desmoulinsin kiihotuspuheiden vuoksi. Kansalliskaartia kivitettiin, ja heitä kohti ammuttiin. Lafayette määräsi kaartin ampumaan varoituslaukauksen, mutta kun väkijoukko ei perääntynyt, kaartilaiset avasivat tulen. Tässä niin sanotussa Marskentän verilöylyssä kuoli 13−50 ihmistä. Tapahtuman jälkeen kuolleiden lukumäärä liioiteltiin moninkertaiseksi ja Lafayetten suosio romahti kansan keskuudessa.
Vankeus
Kesäkuussa 1792 Lafayette palasi Pariisiin ja pyysi kansalliskokousta sulkemaan radikaaliklubit sekä puolustamaan perustuslakia. Saatuaan taakseen vain pienen ryhmän hän totesi kadottaneen valtansa, ja joutui pakenemaan Pariisista. Elokuun alussa 1792 kansalliskokous äänesti hänet pois virastaan.
Myöhempi elämä
Syyskuussa 1797 Lafayette vapautettiin. Hän muutti perheineen aluksi Schleswig-Holsteiniin Saksaan, jossa asui vuoteen 1799. Napoleonin suorittaman Brumairen vallankaappauksen jälkeen Lafayette palasi Ranskaan ja asettui asumaan vaimonsa suvun omistamamaan La Grangen linnaan 60 kilometrin päässä Pariisista. Hän kieltäytyi palvelemasta Napoleonin armeijassa pitäen tämän valtaa laittomana. Thomas Jefferson pyysi vuonna 1803 Lafayetteä Louisianan kuvernööriksi, mutta tämä kieltäytyi ja kertoi haluavansa työskennellä vapauden puolesta Ranskassa. Tämän jälkeen Lafayette vetäytyi julkisuudesta pitkäksi aikaa ja omistautui perheensä ohella maanviljelyyn ja rotukarjan kasvattamiseen.
Amerikan-kiertue
left|thumb|300px|Simon Willardin markiisi La Fayetten Valkoisen talon kirjastoon tekemän vierailun muistoksi valmistama kello. Presidentti James Monroe kutsui Lafayetten yli vuoden vierailulle USA:han 1824–25 juhlimaan valtion 50-vuotista itsenäisyyttä. Lafayette vieraili kaikissa osavaltioissa ja tapasi monien merkittävien henkilöiden ohella John Adamsin ja James Madisonin. Kongressin päätöksellä Lafayettelle annettiin 2 000 000 dollarin palkkio tunnustuksena hänen palveluksistaan Yhdysvaltain itsenäisyyden hyväksi.
Liberaalien ja oikeiston välissä
Kansalliskokouksessa Lafayette ei kuulunut liberaaleihin vaan oikeistolaiseen kansallispuolueeseen, joskin hän oli useissa asioissa hyvin liberaali kannattaen laajaa äänioikeutta, orjuuden lakkauttamista, sananvapautta ja perustuslaillista, tasavaltalaista, parlamentaarista valtiota, tosin haluten kuninkaan toimivan valtionpäänä.
Lafayette oli säätykokouksen 1789 aatelin edistyksellisimpiä edustajia ja hänen lankonsa Noailles oli keskeinen aateliston etuoikeuksien riisuja. .
Pavlopétri
Pavlopétri oli Lakonian rannikolla Peloponnesoksen niemimaalla Kreikassa sijainnut kalkoliittisen ja pronssikauden kaupunki. Nykyisin Pavlopétri sijaitsee meren pohjassa, ja on maailman vanhin veden alle joutunut arkeologinen kohde. Pavlopétrin kaupunki sijaitsee 3–4 metriä merenpinnan alapuolella Pavlopétrin ja Elafónisoksen saarten koillispuolella. Kaupungin hautausmaa on 2–3 metrin syvyydessä.
Adèle Blanc-Secin uskomattomat seikkailut
Arvioita
Helsingin Sanomien Nyt-liitteessä neljä kriitikkoa antoi elokuvalle tähtiä keskiarvolla 2,5.
Vicente Sardinero
Vicente Sardinero (12. tammikuuta 1937 – 9. helmikuuta 2002) oli espanjalainen oopperalaulaja, äänialaltaan baritoni. Hän syntyi Barcelonassa ja tulkitsi paitsi useita rooleja oopperassa (mm. Puccinia), myös zarzuelaa. Hänen La Scala -debyyttinsä tapahtui Lucia di Lammermoorissa vuonna 1967.
Ryvingenin majakka
Historia
Ryvingenin saari on noin 40 hehtaarin laajuinen luoto. Vuoteen 1867 saaren omistivat Ytre Farestadin alueen maatilat, jotka käyttivät sitä lähinnä laidunalueena ja metsästyksen ja kalastuksen tukikohtana. Alueen maatilojen nautintaoikeudet alueeseen ovat edelleen voimassa. Norjan rannikon läheisyydessä tapahtuva merenkulku lisääntyi voimakkaasti 1800-luvulla, mikä lisäsi majakoiden tarvetta. Ryvingenin saari sijaitsee tärkeällä kohdalla maan eteläkärjessä ja Ryvingenin majakasta tuli siten maan eteläisin majakka.
Ensimmäinen maailmansota sai aikaan hiilipulan ja höyrykone oli pysäytettävä. Toisen maailmansodan Norjan saksalaismiehityksen ajan myös Ryvingenin saari ja majakka olivat saksalaisten miehittämiä. Vuosina 1917 - 1921 sähkölamppu korvattiin öljylampulla ja majakan valon energianlähteenä oli kaasu 1921 - 1957. Tämän jälkeen käyttöön otettiin jälleen sähkölamppu, joka toimi öljykäyttöisen aggregaatin avulla. Samana vuonna työntekijät eivät enää asuneet majakalla pysyvästi, vaan kävivät siellä työssä kolmen viikon vuoroissa, jonka jälkeen heillä oli viikko vapaata. Myöhemmin vuorottelu tapahtui kahden viikon työ- ja samanpituisten vapaavuorojen tahtiin. Myös majakan vuodelta 1897 peräisin ollut sumusireeni korvattiin vahvemman signaalin antavalla diafonilla.
Tamanrasset
Sijainti
Tamanrassetin maakuntaan (wilaya) kuuluva Tamanrassetin kaupunki sijaitsee Algerian eteläosassa, Saharan autiomaassa vuoristoisella ja aridilla eli kuivalla Ahaggarin ylängöllä, jonka keskikorkeus on 900 metriä merenpinnasta. Muutaman kilometrin päässä kaupungista kaakkoon sijaitsee maisemaa hallitseva Adrianevuori. Kaupungin pääkadun eteläpuolella on kuivunut Oued Tamanrassetin jokiuoma (oued). Algerian pääkaupunki Alger sijaitsee Tamanrassetista 1 600 kilometriä pohjoiseen.
Piet Mondrian
Pieter Cornelis (Piet) Mondrian (vuoteen 1912 Mondriaan; 7. maaliskuuta 1872 Amersfoort, Alankomaat – 1. helmikuuta 1944 New York, Yhdysvallat) oli hollantilaissyntyinen taidemaalari, eräs tunnetuimmista abstraktin taiteen edustajista ja 1920-luvulla vaikuttaneen De Stijl -ryhmän perustajajäsen.
Adrienne Lecouvreur
pienoiskuva|upright|Adrienne Lecouvreur Corneliana [[Pierre Corneillesin draamassa La Mort de Pompée, Charles-Antoine Coypelin maalaus vuodelta 1726.]] pienoiskuva|upright|Adrienne Lecouvreur, Musée des Beaux-Arts, [[Châlons-en-Champagne.]]
Elämä
Lecouvreur ystävystyi Voltairen kanssa. Hänellä oli lukemattomia rakkaussuhteita, muun muassa Saksin kreivi Moritzin kanssa. Suhde johti kilpailutilanteeseen Bouillonin herttuattaren kanssa. Lecouvreurin yllättävä kuolema, jonka on sanottu johtuneen myrkytyksestä, on yhdistetty tähän kolmiodraamaan. Teorian mukaan murhaajatar on Bouillonin herttuatar. Kirkko piti näyttelijän työtä ylipäätään paheellisena ja kieltäytyi antamasta Lecouvreurille kristillisiä hautajaisia. Näyttelijätär haudattiin ilman papin läsnäoloa Seinen rantatörmälle nykyisen Champ de Marsin kohdalle. Tästä Voltaire sai aiheen oodinsa La mort de Mademoiselle Lecouvreur loppusäkeeseen: "Dieux! pourquoi mon pays n'est-il plus la patrie / Et de la gloire et des talents?" ("Taivas! Miksi maani ei ole enää kotimaa / sen enempää maineen kuin lahjakkuudenkaan?")
Lecouvreur näytteli muun muassa Crébillonin Électressa, Pierre Corneillen näytelmissä Titus ja Berenike, Le Cid ja Polyeucte sekä Voltairen Œdipessa. Hänen meriitteihinsä kuuluu myös näytteleminen viisitoistavuotiaan Ludvig XV:n hovissa 5. syyskuuta 1725, jolloin hän teki syvän vaikutuksen tämän puolisoon Maria Leszczyńskaan.
Neil McCormick
Televisiossa McCormick on säännöllinen vierailija BBC Televisionilla, ja hänellä on Vintage TV:llä oma Neil McCormick's Needle Time -niminen haastattelu-show. McCormick on myös tehnyt musiikkia nimellä The Ghost Who Walks, ja hän on Groovy Dad -yhtyeen keulahahmo.
Härkmerifjärden
Rannoilla on joitakin loma-asuntoja ja etelärannalla venesatama.
Huiskupullojukka
Kasvi viihtyy puolivarjossa tai auringossa. Kesällä kasvi kastellaan kunnolla, kun multa on kunnolla kuivunut. Talvella vettä annetaan vähemmän. Liikakastelu on yleisin hoitovirhe. Kasvia lannoitetaan keväällä ja kesällä pari kertaa kuukaudessa, muulloin lannoitus ei ole tarpeen. Keväällä kasvista voi irrottaa tyvivesoja, jotka istutetaan omiin ruukkuihinsa.
Georgismi
Alun perin samanlaisia ajatuksia esitti jo John Locke luonnonoikeusteoriassaan. Henry George oli kuitenkin ensimmäinen yhteiskuntafilosofi, joka vei ajatukset johdonmukaiseen päätepisteeseensä ja muotoili aiheesta yhtenäisen ideologian. Japanissa on jopa ollut käytössä georgismille läheistä sukua oleva perinteinen maavero kauan ennen Henry Georgen ajatuksia. Japanissa georgismia on muun muassa korkeassa perintöverossa, joka tekee kiinteistön perimisen kalliiksi. Japanilaisen sanonnan mukaan kolmannelle sukupolvelle ei jää enää mitään (isovanhempien perinnöstä, koska periminen ja perintöverot kerätään kahteen kertaan). Taiwanilla on myös korkea maanvero, joka liittyy kansan kolmeen periaatteeseen.
Kankarinjärvi
Maantietoa
Rantaviivan pituus on 31 kilometriä. Mitta sisältää myös järven saarien rantaviivaa. Järven länsiranta on lähes katkeamatonta peltomaata, mutta itäranta on peltoa vain puoliksi. Rannoille on rakennettu runsaasti vapaa-ajan asuntoja, joita on myös kolmessa saaressa. Myös maatiloja on runsaasti. Pohjoispäässä sijaitsee Naarminkylä, itärannalla Pyhäniemen lomakylä ja eteläpäässä Koskenkylä. Kankarin Kaluste Oy sijaitsee Vääräjoen äärellä. Naarmikylän kautta kulkee Kuivasjärveltä Kihniöön keskustaan yhdystie 13341 ja valtatie 23 ohittaa järven kaakossa parin kilometriä päästä seuraten läheltä Nerkoonjärven rantoja. Tampere-Seinäjoki-rata ohittaa järven kolmen kilometrin etäisyydeltä.
Panagía Ekatontapylianín kirkko
Kirkossa on ihmeitätekeväksi uskottu Neitsyt Marian ikoni. Kirkon suuri juhla vuosittain on Neitsyt Marian kuolonuneen nukkumisen päivänä 15. elokuuta.
Korisliiga-kauden 2012–2013 kokoonpanot
Nilan Bisons
undefined undefined undefined undefined undefined undefined undefined undefined undefined undefined undefined undefined undefined undefined undefined undefined
Tampereen Pyrintö
undefined undefined undefined undefined undefined undefined undefined undefined undefined undefined undefined undefined undefined undefined undefined undefined undefined
The Economics of Prohibition
The Economics of Prohibition on yhdysvaltalaisen taloustieteilijä Mark Thorntonin kirja, joka käsittelee alkoholin ja huumeiden kieltoa taloustieteellisestä näkökulmasta. Kirjan on julkaissut University of Utah Press vuonna 1991. Thornton pitää huumeiden kiellon ylläpitoa kalliina ja ongelmia aiheuttavana, sillä se siirtää huumemarkkinat pimeän talouden piiriin. Thornton esittää, että huumeiden kielto voitaisiin purkaa vähitellen, yksi aine kerrallaan. Ensimmäisenä tulisi poistaa alkoholin ja tupakan säännöstely ja verotus. Tämän jälkeen voidaan yksi kerrallaan laillistaa kannabis, kokaiini ja heroiini.
Rafał Bartmiński
Rafał Bartmiński (s. 22. maaliskuuta 1977 Lublin) on puolalainen ooppera- ja konserttilaulaja, äänialaltaan tenori.
Terence Spinks
Spinks voitti sarjan 51 kg olympiakultaa Melbournessa 1956. Myöhemmin hän kilpaili ammattilaisena tuloksenaan 41 voittoa (13 tyrmäystä), seitsemän tappiota (neljä tyrmäyksellä) ja yksi tasapeli. Hän saavutti ammattilaisena Britannian mestaruuden.
Brit Air
Historia
pienoiskuva|250px|Brit Airin Bombardier CRJ-100 (F-GRJJ). Yhtiö perustettiin vuonna 1973. 1979 yhtiö aloitti säännöllisen reittiliikenteen, kohteina muun muassa Rennes, Quimper, Le Havre ja Lontoo. Air Francen kanssa yhtiö solmi franchising-sopimuksen. Vuonna 2000 Air France osti koko yhtiön ja yhtiön kotipaikka siirrettiin uusiin tiloihin Morlaix'hin.
Joaquín Dualde
Dualde kuoli 79 vuoden ikäisenä 28. huhtikuuta 2012.
Takaisinkytkentä
Negatiivinen takaisinkytkentä
Esimerkki negatiivisesta takaisinkytkennästä:
Kuvan 2 sininen käyrä kuvaa systeemin askelvastetta. Kuvitellaan, että systeemiin on kytkeytynyt signaalia vaimentava häiriö. Vihreä signaali kuvaa takaisinkytketyn systeemin askelvastetta, ja kuinka se korjaa virhettä tulo- ja lähtösignaalin välillä.
Pähkähullu professori
Juoni
Elokuva kertoo erittäin tukevasta, mutta viisaasta tiedemies-professori Sherman Klumpista. Hän on keksimässä hamstereille nuorennuseliksiiriä ja jos saadaan todistettua, että aine toimii, Klump saa apurahan.
Doki Doki Literature Club!
Juoni
Pelaajan ohjaaman päähenkilön lapsuudenystävä, Sayori, kutsuu hänet mukaansa koulun kirjallisuuskerhoon. Siellä hän tapaa kerhon muut jäsenet Yurin ja Natsukin sekä kerhon johtajan Monikan. Päähenkilö alkaa osallistua kerhon toimintaan ja muun muassa kirjoittaa runoja ja jakaa niitä muiden kanssa, ja tulee hiljalleen läheisemmäksi tyttöjen kanssa.
Pelaaja päätyy takaisin päävalikkoon, ja kaikki aiemmat tallennukset ovat poistuneet. Uusi peli alkaa samalla tavalla kuin edellinen, mutta Sayorin vuorosanojen ja nimen tilalla on lukukelvotonta tekstiä. Peliin tulee taas glitch, ja se alkaa alusta, mutta tällä kertaa Sayori puuttuu pelistä kokonaan, ja häneen aiemmin viitanneet tekstit ja kuvat on joko poistettu tai korvattu glitcheillä ja muiden hahmojen kuvista yhdistellyillä kuvilla. Sayorin sijaan päähenkilön mukaan kerhoon kutsuukin Monika. Pelissä alkaa tapahtua yhä oudommiksi ja huolestuttavammiksi käyviä asioita. Kun päähenkilö löytää Yurin viiltelemästä itseään, peli kelautuu itsestään taaksepäin ja jatkuu kuin mitään ei olisi tapahtunut. Peli alkaa näyttää järkyttäviä ja yllättäviä kuvia, esimerkiksi Natsukin kaula katkeaa kesken keskustelun. Peli alkaa myös estää pelaajaa tekemästä keskusteluissa valintoja, jotka eivät suosi Monikaa.
Lennart Koskinen
Koskinen on kotoisin Helsingistä ja valmistunut ylioppilaaksi Nya Svenska Samskolasta (Lönkan). Hän on työskennellyt muun muassa Suomen puolustusvoimissa eri tehtävissä ja elinkeinoelämän palveluksessa.
Doki Doki Literature Club!
Vastaanotto
Kriitikot ottivat pelin positiivisesti vastaan. Kotakun Gita Jackson kuvaili sitä ”todella erityiseksi peliksi” ja kehotti kaikkia ”kauhupeleistä, erityisesti ihon alle menevistä, pitäviä tutustumaan Doki Doki Literature Clubiin”. GQ:n Tom Philip kertoi sen olevan yksi pelottavimmista pelaamistaan peleistä ja sanoi pelin sisältävän ”ilkeällä tavalla kekseliäimpiä kerrontatapoja”, joita on koskaan nähnyt. Hän kuitenkin kritisoi sitä, kuinka pelissä joutuu välillä klikkailemaan läpi loputtomalta tuntuvien, tyhjänpäiväisten, flirttailevien keskustelujen runoudesta.
Etelä-Savon sosiaali- ja terveyspalvelujen kuntayhtymä
Jäsenkunnat
Essoteen kuuluivat Etelä-Savon maakunnan länsiosan kunnat. Savonlinnan seutu muodosti oman Itä-Savon sairaanhoitopiirin.
Upseeriliitto
Nykyinen puheenjohtaja Ville Viita on toiminut tehtävässään marraskuusta 2017 lähtien.
Yrjö Saarnio (näyttelijä)
Kuitenkin Saarnio oli pääasiassa teatterinäyttelijä. Saarnio esitti eversti Krasnoffia Yhdysvalloissa oppinsa saaneen, suomalaisen seikkailijan Carl von Haartmanin ohjaamassa elokuvassa "Kajastus" (1930). Saarnio kuului muun muassa Koiton näyttämön sekä Kansan Näyttämön henkilökuntaan. Hän toimi Kotkan Työväen Teatterin apulaisjohtajana 1920-luvulla.
Rosa Meriläinen
Yksityiselämä
Vuodesta 2004 Meriläinen oli kihloissa toimittaja-käsikirjoittaja Simo Frangénin kanssa. Heillä on vuonna 2006 syntynyt Frans-niminen poika. Meriläinen ja Frangén valittiin Vuoden positiivisimmiksi tamperelaisiksi vuonna 2009. Pari ilmoitti eroavansa tammikuussa 2017.
Kuusaa (Kouvola)
Kuusaa kuuluu Kouvolan keskustaajamaan, jossa asukkaita on 49 870.
Audi 200
Audi 200 C2 (1979–1982)
Audi 100 (C2) -malliin perustuva ensimmäisen sukupolven Audi 200 esiteltiin syksyllä 1979. Siinä oli aina viisisylinterinen 2,1-litrainen bensiinimoottori, jonka teho vapaasti hengittävässä 5E-mallissa on 136 hevosvoimaa ja turboahdetussa 5T-mallissa 170 hevosvoimaa.
Kōji Kumagai
Jalkapallomaajoukkue
Kumagai kuului Japanin U-20 joukkueeseen nuorten MM-kilpailuissa 1995.
Pyramos ja Thisbe
Tarinan rakastavaiset sopivat tapaamisesta kaupungin ulkopuolella. Paikalle ensin tulleen Thisben on paettava leijonaa, joka repii hänen huntunsa. Myöhemmin paikalle tullut Pyramos löytää verisen hunnun, luulee Thisben kuolleen ja surmaa itsensä. Thisbe palaa ja näkee kuolevan Pyramoksen. Thisbe surmaa itsensä syöksymällä Pyramoksen miekkaan.
Niko Nakari
Nakari siirtyi kesken kauden 2013 Kakkosessa putoamistaisteluun ajautuneeseen Susiin. Hän teki viisi maalia kuuteen otteluun, mutta joukkue ei onnistunut säilyttämään sarjapaikkaansa. Kaudella 2013 Nakari oli mukana nostamassa Susia takaisin Kakkoseen ja 37 maalillaan hän oli eniten Kolmosen lohkoista maaleja tehnyt pelaaja. Nakari voitti Kakkosen Itälohkon maalikuninkuuden kaudella 2015 tehtyään 18 maalia.
Matti Karras
Henkilötiedot ja opinnot
Sotilasarvoltaan Karras oli reservin luutnantti vuodelta 1979.
Ōkuma Shigenobu
Meiji-kauden poliittinen elämä
Vetäydyttyään politiikasta Ōkuma keskittyi Wasedan yliopiston kehittämiseen.
Vaasan jäähalli
Yleisöennätys
Vaasan jäähallin yleisöennätys on syntynyt 2. huhtikuuta 2005 pelatussa Mestiksen toisessa finaaliottelussa. Tuolloin ottelua Sportin ja KalPa:n välistä ottelua seurasi yhteensä 4 600 katsojaa. Ottelu päättyi KalPan voittoon lukemin 4–0.
Harold Clayton Urey
Harold Clayton Urey (29. huhtikuuta 1893 – 5. joulukuuta 1981) oli yhdysvaltalainen kemisti. Hän toimi Columbian yliopistossa New Yorkissa vuodesta 1929, ja Chicagon yliopiston professorina vuodesta 1945. Urey sai vuonna 1934 Nobelin kemianpalkinnon raskaan vetyisotoopin deuteriumin keksimisestä.
Urengoi
Historiaa
Ensimmäinen Urengoin kaasulähde P-1 otettiin käyttöön vuonna 1966. Tjumenin alueen johdon päätöksellä perustettiin Urengoin kyläneuvosto ja kylä sai virallisen aseman Jamalin Nenetsiassa. Kasvu alkoi, kylään perustettiin koulu, kerhorakennus, sairaala ja kirjasto. Kaasutuotannon alkaminen ja Urengoin kaasukentän laajuuden selviäminen nosti kylän ja koko läntisen Siperian laajempaan tietoisuuteen Venäjällä ja ulkomailla. Urengoista rakennettiin useita kaasuputkia lounaaseen; Siperian maakaasulle syntyi jakeluverkosto. Tämä ja muuta alueen putkistot kuljettavat Jamalin Nenetsian maakaasua myös Suomeen.
Televisiosota
Nykyisin sodissa pyritään valvomaan ja sensuroimaan uutisia. Reporttereita otetaan myös vangeiksi. Samalla kuitenkin sosiaalinen media on tehnyt sodan vaikeammin sensuroitavaksi.
Vietnam-kanava
Kun laajamittainen sota alkoi, olivat sekä välineet että yleisö valmiina. Ensimmäiset televisiokuvat tuhansien kilometrien päässä käytävästä sodasta saavuttivat laajat katsojaluvut Yhdysvalloissa. Samalla alkoi televisioyhtiöiden ja kanavien keskinäinen taistelu katsojista. Kaikki kykenevät lähettivät omat kuvausryhmänsä Vietnamiin. Yhdysvaltain armeija ei ollut osannut varautua tiedottamisen nopeaan ja valtavaan kasvuun, eikä sillä ollut kokemusta television sensuroinnista. Armeija huolehti vain sotasalaisuuksien säilymisestä. Niinpä lähinnä nuoret sotakuvaajat ja sotakirjeenvaihtajat saivat vapaat kädet. Tutkivan journalismin hengessä he eivät epäilleet osoittaa myös sodan julmia kasvoja sekä Yhdysvaltojen joukkojen raakuuksia. Tammikuussa 1968 alkanutta Tet-hyökkäystä pidetään sodan käännekohtana. Vaikka Etelä-Vietnamin kansallisen vapautusrintaman Viet Kongin ja Pohjois-Vietnamin armeijan operaatio kävi kalliiksi aloittajilleen ja päätyi Yhdysvaltojen johtaman liittouman sotilaalliseen voittoon, näki kymmenien miljoonien kokoinen yhdysvaltalaisyleisö sodan läheltä, kun kommunistisissit hyökkäsivät Yhdysvaltain lähetystöön Saigonissa. Sodan vastaiset protestit alkoivat. Ne merkitsivät lopulta sodan päättymistä Yhdysvaltojen ja Etelä-Vietnamin hallituksen tappioon.
Luettelo vuonna 2004 kuolleista henkilöistä
Katso myös
Lists of deaths by year
Yötä vastaanottamaan
Single nousi Suomen viralliselle listalle viiden viikon ajaksi ja oli korkeimmillaan sijalla 8.
Handyga
Taajama sijaitsee Kolyman valtatien ja Aldan-joen varrella. Sieltä on kesäisin kantosiipialusyhteys Jakutskiin.
Giorgio Perlasca
Fasisti mutta ei natsi
Perlasca, toisin kuin Schindler, oli kuitenkin aatteen mies ja taisteli kansainvälisen fasismin riveissä. Kuten fasismin aikalainen George Orwell on todennut, kaikki fasistit eivät olleet epäinhimillisiä kiduttajia, vaan näkivät itsensä pikemminkin länsimaisen, kristillisen elämäntavan ritarillisina puolustajina jumalatonta kommunismia vastaan. Fasismin syntyaikana bolševikkien julmuudet olivat yleisessä tiedossa, joten pelot olivat perusteltuja.
Senbazuru
Senbazurun valmiiksi saavalle taholle uskotaan suotavan yliluonnollisia etuja, kuten onnellisuus, ikuinen hyvä onni, sairaudesta paraneminen tai muuta vastaavaa – joskus mainitaan, että sen täytyy edun saamikseksi olla kokonaan yhden henkilön tekemä. Avioliittoa solmittaessa morsiamen isä saattaa lahjoittaa avioparille senbazurun, minkä uskotaan tuovan avioparille tuhat vuotta hyvää onnea.
Perinteen mukaisesti senbazurun hävittäminen tapahtuu viemällä se temppeliin, missä se poltetaan.
Doge (meemi)
pienoiskuva|oikea|Esimerkki dogemeemistä. Doge on shiba inu -rotuisesta koirasta tehty meemi. Nimi doge tulee englannin kielen koiraa tarkoittavasta sanasta dog. Doge-meemi perustuu Atsuko Saton 2010 koirastaan Kabosusta ottamaan valokuvaan, joka tuli kuuluisaksi 2013. Tyypillisessä Doge-meemissä on erivärisiä Comic Sans -fontilla kirjoitettuja tekstejä shiba inu -koiran kuvan päällä. Tavallisimpia tekstejä ovat wow, such, very, much ja so. Dogemeemi on laajentunut jo aika kauas lähtökohdastaan. Nykyään osassa meemeistä ei ole edes alkuperäisen dogen kasvoja. Tekstit kirjoitetaan tiettyjä sääntöjä noudattavalla huonolla englannin kielellä. Dogesta on tehty oma kryptovaluutta Dogecoin. Doge myös äänestettiin 2010-luvun meemiksi.
Fontella Bass
Bass oli jo varhain tekemisissä musiikin kanssa. Hänen äitinsä oli gospel-muusikko Martha Bass.
Ilkka Paunio
Hänen veljiään olivat professorit Jouko Paunio ja Keijo Paunio.
M/S Expedition
Käyttöhistoria
left|thumb|M/S Ålandsfärjan Maarianhaminassa yöllä. Alus luovutettiin tilaajalleen tanskalaiselle Jydsk Færgefart A/S:lle heinäkuussa 1972 ja se aloitti liikenteen välillä Grenaa–Hundested. Maaliskuussa 1978 alus myytiin Midland Montague Leasing Ltd:lle ja sille tehtiin muutostöitä Caillard S.A.:n telakalla Le Havressa. Kesäkuussa 1978 se sai uuden nimen M/S nf Tiger ja se aloitti liikenteen välillä Dover–Boulogne.
Dos-à-dos
pienoiskuva|Dos-à-dos -[[hevosajoneuvo.]] Dos-à-dos on hevosajoneuvotyyppi sekä varhainen henkilöauton korimalli. Istuimet oli sijoitettu nimen mukaisesti selätysten. Hevosvaunut olivat yhden hevosen vetämät. Englanninkielisissä maissa vaunutyyppiä kutsutaan nimellä dogcart (”koiravaunu”), sillä sen taimmaisen istuimen voi kääntää alas, jolloin sen tilalle tuli kuljetuskehikko koiraa varten.
Busi Mhlongo
Mhlongo syntyi Inandassa musikaaliseen perheeseen. Hänestä tuli kuuluisa 1960-luvulla voitettuaan kykykilpailun. Mhlongo muutti 1970-luvulla Portugaliin ja sieltä Lontooseen. 1980-luvulla hän teki kiertueita yhtyeensä Twasan kanssa.
Tritriakontaani
thumb|250px| Tritriakontaanin rakenne Tritriakontaani eli n-tritriakontaani (C33H68) on 33-hiilinen suoraketjuinen alkaani, jossa kaikki hiilet ovat sitoutuneet toisiinsa yksinkertaisella sidoksella. Se on huoneenlämmössä (20 °C) olomuodoltaan kiinteää ainetta. Tritriakontaanin rakennekaava on CH3(CH2)31CH3, moolimassa 464,907 g/mol, sulamispiste 71,2 °C ja CAS-numero 630-05-7. Tritriakontaani ei käytännössä liukene veteen.
Pierre Lechantre
Ura
Tammikuussa 2018 Lechantresta tuli tansanialaisen Simban päävalmentaja.
The Sims 2: Yliopisto
Pelissä on 125 uutta esinettä, muun muassa matkapuhelimia, urheiluvälineitä, soittimia ja käsikonsoleita.
Jouko Paunio
Jouko Juhani Kyösti Paunio (18. toukokuuta 1928 Helsinki – 19. kesäkuuta 2007 Espoo ) oli suomalainen taloustieteilijä. Hän oli Helsingin yliopiston kansantaloustieteen professori 1966–1993 ja Suomen Akatemian tutkijaprofessori 1972–1975. Hänen tutkimusalaansa olivat inflaatio-, työllisyys- ja maksutaseongelmat. Paunio kuului suomalaisten taloustieteilijöiden O-ryhmään.
Ikituuri
Suunnittelu ja rakentaminen
Kilpailuehdotuksia oli seitsemän, mutta osa ehdotuksista oli liian vaikeita toteutettaviksi. Myös kiinteistöstä aiheutuvien hoitokulujen piti jäädä maltillisiksi, ja tontin sijainnin takia myös viranomaisvaatimukset olivat tavallista tiukemmat. TYS valitsi ehdotuksista yksimielisesti Arkkitehtitoimisto Sigge Oy:n Pekka Mäen suunnitelman. Myös viranomaiset pitivät ehdotusta sopivana niin rakennuksen kuin tontinkin muodon suhteen. Mäki on suunnitellut jo aikaisemmin muun Nummenrannan alueen.
Rakennus
Ikituurin rakenteiden pääsuunnittelija Jukka Sillanpää:
TYS halusi talon edustavan myös vihreitä arvoja, joten ikituuri rakennettiin maalämmöllä lämmitettäväksi matalaenergiataloksi. Pysäköintialueen alapuolelle on rakennettu 20 maalämpökaivoa, joiden syvyys on noin 220 metriä. Lämmin käyttövesi lämmitetään osittain kaukolämmöllä. Poisto- ja tuloilman lämpö kerätään talteen koneellisesti niin, että viileä tuloilma lämmitetään lämpimän poistoilman energialla. Kesällä on mahdollisuus viilentää tuloilmaa. Maalämpökoneisto kuolettaa laskelmien mukaan hintansa seitsemässä vuodessa.
Aiheesta muualla
60.46067°N, 22.28608°W
Karmiinimedestäjä
pienoiskuva Karmiinimedestäjä (Aethopyga siparaja) on Etelä- ja Kaakkois-Aasiassa elävä medestäjiin kuuluva varpuslintu.
Cynthia Uwak
Maajoukkue
Nigerian maajoukkueessa Uwak esiintyi ensimmäistä kertaa vuonna 2004. Sen jälkeen hän on edustanut Nigeriaa Afrikan naisten mestaruuskilpailuissa vuosina 2004, 2006 sekä 2008, kesäolympialaisissa vuonna 2008 ja naisten MM-kisoissa 2007. Hänet valittiin Afrikan parhaaksi naisjalkapalloilijaksi kahdesti peräkkäin vuosina 2006 ja 2007. Vuoden 2006 Afrikan mestaruusturnauksessa Uwak teki kuusi maalia ja hän oli samana vuonna ehdolla myös FIFAn vuoden pelaajaksi. Lopullisessa äänestyksessä Uwak sijoittui sijalle 11.
Sinikka Kontu
Kontu, tuolloin vielä Tyynelä, oli 1970-luvun parhaita suomalaisia naisjuoksijoita. Kontu juoksi jo vuonna 1970, vasta 16-vuotiaana 800 metriä alle 2.08 ja juoksi myös mitaleille SM-kilpailuissa, sekä hallissa että ulkona. Ensimmäisen mestaruutensa Kalevan kisoissa hän voitti vuonna 1971 voittaessaan sekä 800 että 1 500 metrin juoksun. Näistä 1 500 metriä hän voitti SE-ajalla. Hän voitti 800 ja 1 500 metriä myös 1972 ja 1973. Kontu osallistui myös Helsingin EM-kilpailuihin 1971 joissa hän juoksi jälleen uuden Suomen ennätyksen 4.22,0 karsiutuen kuitenkin alkuerissä. Vuoden 1972 aikana Kontu paransi jälleen 1 500 metrin Suomen ennätystä, parhaallaan hän juoksi 4.14,5, joka oli 18-vuotiaiden tyttöjen maailmanennätys. Hän osallistui myös Münchenin olympialaisiin mutta jäi sielläkin alkueriin.
Kuolemansyy
Peruskuolemansyy
Peruskuolemansyy tarkoittaa tautia, josta kuolemaan johtavien sairaustilojen sarja alkoi. Jos kuolemanluokka on muu kuin tauti, peruskuolemansyyllä ilmaistaan niitä tapaturmaan tai väkivaltaan liittyviä olosuhteita, joista kuolemaan johtanut vamma tai myrkytys aiheutui. Peruskuolemansyyn merkitsemisessä käytetään WHO:n kansainvälistä ICD-10-tautiluokitusta.
Adam-ondi-Ahman
Varhaiset mormonit alkoivat asuttaa Adam-ondi-Ahmanin laaksoa Smithin saaman ilmoituksen mukaan. Alueelle muutti lyhyessä ajassa noin 1 500 mormonia. He aikoivat rakentaa laaksoon temppelin, mutta hanke jäi toteutumatta. Adam-ondi-Ahmanin laaksossa käytiin myös eräs mormonisodan ratkaisutaisteluista, jonka tuloksena liikkeen jäsenet karkotettiin Missourin osavaltiosta. Myös Yhdysvaltain sisällissodan aikana laaksossa kärhämöitiin.
Skinhead
thumb|Skinheadejä Punk and Disorderly -festivaaleilla 2003. Skinhead-kulttuuri on nuorisokulttuuri, joka syntyi Isossa-Britanniassa 1960-luvulla ja on sittemmin levinnyt moniin muihin maihin. Suomen kielessä käytetään usein myös lyhennettä skini.
Historia
thumb|upright|Skini 1970-luvulla. Kuvassa myöhemmin [[The 4-Skins -yhtyeessä toiminut ”Hoxton” Tom McCourt.]] Alkuperäisten skinheadien katsotaan olleen työläisnuoria, jotka yhdistelivät mod-liikkeeseen palautuvan nuorisokulttuurin piirteitä (oma hius- ja pukeutumistyyli sekä populaarimusiikki) brittiläisen työväenluokan perinteiseen arvomaailmaan, joka korosti muun muassa aggressiivista maskuliinisuutta, pub-elämää ja ruumiillisen työn arvostusta. Ensimmäinen skinhead-sukupolvi omaksui käyttäytymiseensä ja elämäntapaansa joitakin piirteitä mustaihoisilta jamaikalaisilta maahanmuuttajanuorilta, joita kutsuttiin nimellä rudeboy. Skinheadit kohtasivat maahanmuuttajanuoria muun muassa yhteisillä rakennustyömailla.
Joulu omin päin
Single nousi Suomen viralliselle listalle kolmen viikon ajaksi ja oli korkeimmillaan sijalla 9.
Kenji Fukuda
Kenji Fukuda (s. 21. lokakuuta 1977 Ehime) on japanilainen entinen jalkapalloilija.
Valkoisen hiekan kansa
Valkoisen hiekan kansa: Liiviläisten historiaa ja kulttuuria on Edgar Vaalgamaan kirjoittama liiviläisten historiaa ja kulttuuria käsittelevä kirja, joka ilmestyi vuonna 2001. Teos käsittelee liiviläisten menneisyyttä esihistoriasta alkaen, mutta keskittyy 1900-luvun historiaan ja erityisesti Vaalgamaan omiin muistelmiin tuolta ajalta. Kirjan jälkisanat on kirjoittanut Valda Šuvcāne, joka kertoo kirjassa liiviläisten neuvostoajan jälkeisistä vaiheista.
Uhkapeli
Uhkapeli on olennaisesti sattumaan perustuva rahapeli, jossa asetetaan panokseksi jotain rahanarvoista niin, että mahdollinen voitto tai tappio on epäsuhteessa pelaajan varallisuuteen. Rahapeli muuttuu uhkapeliksi, kun panossumma on suurempi kuin mitä pelaajalla on varaa hävitä. Joskus on vaikea erottaa uhkapelaaminen viihdepelaamisesta, sillä moniin Internetissä tapahtuviin peleihin kuuluu panos, joka on tosin rahalliselta arvoltaan perinteisiä uhkapelejä pienempi. Se, mikä lasketaan uhkapelaamiseksi kuitenkin vaihtelee eri historiallisissa ja kulttuurisissa konteksteissa.
Masahiro Koga
Masahiro Koga (s. 8. syyskuuta 1978 Fukuoka) on japanilainen entinen jalkapalloilija.
Michiyasu Osada
Michiyasu Osada (s. 5. maaliskuuta 1978 Saitama) on japanilainen entinen jalkapalloilija.
Tim Winton
Timothy (Tim) John Winton (s. 4. elokuuta 1960 Karrinyup, Länsi-Australia, Australia) on australialainen kirjailija, lastenkirjailija ja käsikirjoittaja.
The Adventures of Jimmy Neutron, Boy Genius: Attack of the Twonkies
The Adventures of Jimmy Neutron, Boy Genius: Attack of the Twonkies on THQ Studio Australian kehittämä ja THQ:n julkaisema toimintaseikkailupeli. Peli on julkaistu syyskuussa Game Boy Advancelle, Nintendo GameCubelle ja PlayStation 2:lle.
Pelissä päähenkilö Jimmy Neutron taistelee avaruudessa ja pelastaa galaksinsa.
Diktaattori (vuoden 2012 elokuva)
Diktaattori on toukokuussa 2012 ensi-iltansa saanut yhdysvaltalainen Sacha Baron Cohenin käsikirjoittama komediaelokuva. Baron Cohen näyttelee elokuvan pääosaa, muissa rooleissa näyttelevät muun muassa Ben Kingsley ja Anna Faris. Elokuvan ohjasi Larry Charles, joka ohjasi myös Baron Cohenin pseudodokumentit Borat ja Brüno. Baron Cohen näyttelee kenraaliamiraali Aladeeniä, joka on kuvitteellisen Pohjois-Afrikassa sijaitsevan Wadiyan tasavallan diktaattori.
Dungeon Defenders
Vastaanotto
Peli on saanut IGN:n arvostelussa arvosanaksi 8.5/10.
Myynti
Peli on myynyt yli miljoona latausta helmikuuhun 2012 mennessä.
Voiteluaine
Voiteluaineita käytetään konetekniikassa koneiden liikkuvien osien välisen kitkan pienentämiseksi, välyksien tiivistämiseksi sekä kulumisen estämiseksi. Aiheeseen keskittyvä konetekniikan haara on tribologia.
Corrector Yui
Corrector Yui on Nippon Animationin ja Studio Pierrotin yhteistyönä luoma shōjo-genren animesarja. Se kertoo Yui Kasuga -nimisen tytön virtuaalimaailmassa tapahtuvasta taistelusta pahaa Grosser-supertietokonetta vastaan. Apunaan hänellä on robotti nimeltä I.R. Sarjaa esitti NHK huhtikuusta 1999 lokakuuhun 2000 52 jakson verran ja siitä on olemassa myös kaksi eri mangasarjaa.
Androgeeni-insensitiivisyyssyndrooma
AIS naisilla
Molempien vanhempien tulisi kantaa AIS:ia aiheuttavaa geeniä, jotta syntyisi tyttö, jolla on molemmissa X-kromosomeissaan taudin geeni. Tyttö olisi homotsygootti, mutta lääketiede ei tunne yhtäkään tällaista henkilöä, joten heidän oireitaan ei tunneta. AIS:in periytyminen on kuitenkin X-kromosomaalisesti resessiivistä, joten oletettavasti homotsygootit naiset siirtävät 100 prosentin todennäköisyydellä AIS:ia aiheuttavan geenin poikalapselleen. Homotsygoottien harvinaisuus johtuu AIS:in harvinaisuudesta: on epätodennäköistä, että AIS:ia poteva ja siksi mahdollisesti lisääntymisongelmista kärsivä mies saisi lapsen AIS:in geeniä kantavan naisen kanssa. Spontaani mutaatio voisi olla todennäköisempi tapa, jolla syntyisi homotsygoottinen tyttö.
Charles Brackett
Brackett voitti kolmesti Oscar-palkinnon. Palkinnon parhaasta sovitetusta käsikirjoituksesta hän sai vuoden 1945 elokuvasta Tuhlattuja päiviä. Parhaan alkuperäisen käsikirjoituksen palkinnon Brackett sai elokuvista Auringonlaskun katu (1950) ja Titanic (1953).
Venäjän ympäristöpolitiikka
Historia
1970-luvulla tehtiin ympäristönvaikutusarviointeja, mutta niillä oli vähäinen merkitys. 1980-luvulla alettiin toteuttaa alueellisia ympäristösuunnitelmia. Vuonna 1988 perustettiin valtakunnallinen ympäristönsuojelukomitea (Goskomprroda), joka muutettiin vuonna 1991 ympäristönsuojelu- ja luonnonvaraministeriöksi (Minpriroda). Ilmari Susiluodon mukaan 1990-luvulla ympäristöhallinnon kehitys oli negatiivista.
Bolero (vaate)
thumb|Bolero 1800-luvun puolivälistä Bolero on lyhyt, olkapäät peittävä ja usein lyhythihainen liivi tai takki. Se on saanut alkunsa härkätaistelijoiden asusta, mutta on nykyään pääasiassa naisten käyttämä vaatekappale. Bolerolle on tunnusomaista lyhyt mitta, joka on yleisimmin noin puoleenselkään. Bolero on edestä avoin, mutta voidaan kiinnittää takkimaisesti edestä esimerkiksi napilla. Boleroita valmistetaan neulomalla sekä monenlaisista kankaista. Boleroita käytetään niin arkena kuin juhlassakin.
Kanada talviolympialaisissa 2010
thumb|right|Kanadan joukkue avajaisissa. thumb|right|Alppihiihtäjä [[Robbie Dixon. ]] thumb|right|Ampumahiihtäjä [[Jean Philippe Leguellec. ]]
30px|Lumilautailu Lumilautailu
Kanadalla oli lumilautailussa täysi 18 hengen joukkue.
Mammutit
Ulkomuoto
Kooltaan mammutit olivat keskimäärin nykyisten norsujen kokoisia eli 2,75–3,4-metrisiä, mutta suurin laji, aromammutti (Mammuthus trogontherii), kasvoi säkäkorkeudeltaan 4,3-metriseksi. Kalifornian kääpiömammutit sen sijaan olivat 1,2–1,8-metrisiä. Villamammutin syöksyhampaat olivat 2,4–2,7 metriä pitkät, mutta pituusennätyksenä on 4,2 metriä. Kolumbianmammutin syöksyhampaat olivat samaa luokkaa villamammutin kanssa, ja suurimmat löydetyt norsueläinten syöksyhampaat kuuluivat Teksasista löydetylle kolumbianmammutille. Mammuttien syöksyhampaat erosivat nykynorsujen syöksyhampaista kaarevuudellaan ja käyryydellään. Yleisestä käsityksestä poiketen on hyvin epätodennäköistä, että mammutit olisivat käyttäneet syöksyhampaitaan lumen luomiseen kasvillisuuden päältä, sillä mammutit eivät suurimmaksi osaksi eläneet lumialueilla.
Polttoaine
Energiantuotannon historiaa
Rasvoja ja öljyjä on varsin kauan käytetty valaistus- ja lämmitystarkoituksiin. Tämän ryhmän polttoaineisiin kuuluvat eri tyyppiset petrolit, kuten valopetroli ja lämmityspetroli. Käytetystä ruokaöljystä voi valmistaa biodieseliä joko sellaisenaan tai primäärisen alkoholin kanssa transesterifikaatioreaktiolla.
Carlo Costigliolo
Gian Carlo Costigliolo (10. elokuuta 1893 Genova – 16. joulukuuta 1968 Genova) oli italialainen voimistelija. Hän kilpaili vuoden 1920 kesäolympialaisissa Antwerpenissä ja oli siellä mukana voittamassa kultaa joukkuekilpailussa. Samaan joukkueeseen kuului hänen veljensä Luigi Costigliolo.
Kevyt osasto 8 (jatkosota)
Perustaminen
Kevyen osaston vahvuus oli yhteensä 595 miestä, joille aseina jaettiin 416 kivääriä, joista oli tarkkuuskiväärejä 24. Näiden lisäksi jaettiin 60 pistoolia, 118 konepistoolit, 12 konekivääriä ja neljä 20 mm:n panssarintorjuntakivääriä. Kuljetusvälineinä osastolla oli polkupyörät sekä 53 kuorma-autoa ja yksi henkilöauto. Puolustusvoimien materiaalitilanne oli jatkosodan alkaessa huomattavasti talvisodan aikaista parempi, mutta siitä huolimatta eivät yksiköt tulleet varustettua kaikin osin määrävahvuuksien mukaisiksi. Kevyet osastot pyrittiin kuitenkin varustamaan liikkuvina yksiköinä mahdollisimman hyvin.
Call of Duty: Black Ops II
Zombies
DLC-tasossa Buried/Resolution 1295 ja Die Rise/Great Leap Forwardissa pelataan myös Green Run -hahmoilla. Toisin kuin Tranzitissa, Die Risessa ja Buriedissa, DLC-tasossa Mob of the Dead/Alcatraz Island pelataan täysin uusilla hahmoilla, jotka ovat pahanmaineisen Alcatrazin vankilasaaren vankeja; Billy Handsome, Salvatore ”Sal” DeLuca, Albert ”Weasel” Arlington ja Michael ”Finn” O’Leary. Green Run -ryhmää ei otettu myöskään Origins-tasoon vaan heidät korvattiin Black Ops ja World at War -pelien hahmoilla (Nikolai Belinski, Takeo Masaki, Tank Dempsey ja Edward Richtofen). Nuketown Zombiesiin ei myöskään kelpuutettu Green Run -ryhmää, mutta Marlton Johnsonin voi kuulla piileskelevän ydinpommisuojassa kun pelaaja puukottaa pommisuojan ovea. Myös Tranzitista tutun bussin karmivan torven voi kuulla soivan siirryttäessä neljännestä viidenteen kierrokseen.
Ryan Callahan
pienoiskuva|Callahan vuonna 2011. Ryan Callahan (s. 21. maaliskuuta 1985 Rochester, New York) on yhdysvaltalainen uransa päättänyt jääkiekkoilija. Hän pelaa oikean laitahyökkääjän paikkaa.Callahan toimi vuosina 2011-2014 New York Rangersin kapteenina.
Kill City
Kill City voi tarkoittaa seuraavia:
SN 1006
Historialliset tiedot
Supernovan varhaisessa kehityksessä näyttää olleen kaksi vaihetta. Ensin se oli parin kolmen kuukauden ajan kirkkaimmillaan, sitten se himmeni, mutta kirkastui jälleen noin puolentoista vuoden ajaksi.
Arabien–Israelin konflikti
Ratkaisuyritykset
Britannia oli etsinyt ensimmäisen maailmansodan aikana poliittista tukea sekä juutalaisilta että arabeilta ja pyrki sen takia miellyttämään molempia, mikä oli johtanut ristiriitaiseen politiikkaan. Osmanien valtakunnan hajotessa Britannia valtasi arabikapinallisten tukemana suuren osan nykyistä Lähi-itää mukaan lukien Palestiinan. Vuonna 1917 Britannian hallitus sitoutui tukemaan juutalaisten "kansallisen kodin" (national home) perustamista Palestiinaan (Balfourin julistus 1917).
Kansainliitto vahvisti Balfour-julistuksen periaatteen San Remossa vuonna 1922. Mandaattihallinnon tuli varmistaa kansallisen kodin perustaminen itsehallintoelimineen. Hepreasta tehtiin alueen virallinen kieli arabian ja englannin ohella.
Suezin kriisi 1956
Egypti sulki Suezin kanavan 1949 Israelin laivoilta ja 1956 presidentti Nasser aikoi kansallistaa sen kokonaan. Israelin, Ison-Britannian ja Ranskan joukot hyökkäsivät Siinain niemimaalle. Yhdysvallat ja Neuvostoliitto pakottivat osapuolet solmimaan tulitauon.
Arabinationalismi
Benny Morrisin mukaan nationalismi levisi 1800-luvun lopussa Euroopasta Damaskoksessa, Beirutissa ja Bagdadissa asuvan arabieliitin keskuuteen. Vuonna 1891 nämä vetosivat osmanihallintoon ja varoittivat, että sionistinen muutto ja uudet asutukset olivat uhka maan "arabiluonteelle" ja voisivat jopa syrjäyttää alkuperäisväestön. "Juutalaiset vievät kaiken maan muslimeilta, ottavat kaupan käsiinsä ja tuovat maahan aseita". Vuonna 1899 Jerusalemin suurmufti Taher al-Hussein (Amin al-Husseinin isä) vaati, että vuoden 1891 jälkeen muuttaneet juutalaiset tulisi karkottaa tai painostaa lähtemään. Jerusalemin pormestari kirjoitti vuonna 1899 Ranskan juutalaiselle päärabbille kirjeen, jossa myönsi, että teoriassa sionismi oli hieno aate, mutta maa oli jo asuttu. Hän jatkoi: "Jumalan nimessä, antakaa Palestiinan pysyä rauhassa". Kirjeeseen vastasi Theodor Hertzl, joka lupasi, että juutalaiset toisivat Palestiinaan vaurautta sekä arabeille että juutalaisille. Juutalaiset eivät tuoneet sotaa, eikä heitä tarvinnut pelätä.
Pangody
Taajaman taloudelle tärkeää ovat erityisesti läheisten kaasu- ja öljykenttien tuotanto- ja huoltotyöt sekä taajaman ohitse vievien kaasuputkien ylläpitotyöt. Taajama sijaitsee Nadymin ja Novyi Urengoin välisen maantien ja rautatien varrella. Lisäksi sieltä vie paikallistie Jamburgiin.
Mambat
Mambat (Dendroaspis) on afrikkalainen myrkkytarhakäärmesuku, jonka edustajat elävät puissa.
Mustamamba
Mustamamba on suurin myrkkykäärme Afrikassa ja toiseksi suurin koko maailmassa, vain kuningaskobra on suurempi. Aikuinen yksilö on 2,5 - 4,5 metriä pitkä. Mustamamba on saanut nimensä suunsa sisäpuolen mustasta värityksestä. Sen nahka on harmaa tai oliivinvärinen. Sitä pidetään nopeimpana käärmeenä maailmassa ja sen väitetään pystyvän liikkumaan jopa 20 km/h. Väitteen perustuvat kuitenkin epätarkkoihin tutkimuksiin.
Yongle
Syntyperä
Vallasta syöstyn ja takaisin Mongoliaan karkotetun Yuan-dynastian keskuudessa yritettiin väittää, että keisari Hongwu olisi ryöstänyt mongolihallitsija Toghan-Temürin vaimon tämän ollessa raskaana. Lapsi, josta myöhemmin tuli keisari Yongle, olisi todennäköisesti surmattu vastasyntyneenä, jos hänen todellinen syntyperänsä olisi tunnettu, mutta kun raskaus kesti epänormaalin kauan, keisari Hongwu saattoi lapsen synnyttyä uskoa olevansa tämän isä, ja niinpä lapsen annettiin jäädä eloon. Tästä olisi kuitenkin seurannut, että Yongle ja kaikki myöhemmätkin Ming-keisarit olisivat olleet mongolihallitsijoiden, eivät keisari Hongwun jälkeläisiä. Vaikka tarina oli ilmeisen järjetön, sitä kerrottiin mongolien keskuudessa useiden satojen vuosien ajan.
Terrori
Koska monet oppineet Nanjingissa kieltäytyivät tunnustamasta Yonglen vallan­kaappausta lailliseksi, hän käynnisti heidän ja heidän perheidensä keskuudessa läpi­kotaiset puhdistukset, jotka kohdistuivat myös naisiin ja lapsiin. Entisen hallituksen kannattajat nujerrettiin koko valta­kunnassa.
Uskonto ja filosofia
Yongle tuki ja pani alueelle monia kulttuurisia perinteitä. Hän tuki kungfutse­laisuutta ja piti yllä perinteisiä rituaalisia seremonioita monin kulttuurisin aihein. Hänen selvästikin kunnioitti klassista kulttuuria. Hän antoi suurelle sihteerilleen Xie Jinille tehtäväksi laatia yhteenveto kaikista aiheista ja koota kaikki kiinalaiset kirjat. Suuri­suuntaisen hankkeen tarkoituksena oli säilyttää kiinalaisen kulttuurin saavutukset ja kirjallisuus jälki­polville. Alkuperäinen laitoksen kokoaminen kesti 17 kuukautta, ja vuonna 1557 valmistui uusi laitos. Kokooma­teosta, ''Yonglen ensyklopediaa', pidetään yhä yhtenä ihmiskunnan historian merkillisimmistä aikaan­saannoksista, vaikka se onkin aikojen kuluessa hävinnyt.
Ismo Hölttö
Ismo Olavi Hölttö (s. 12. helmikuuta 1940 Espoo ) on suomalainen valokuvaaja.
Vuosina 1970–1979 Höltön yrityksenä oli Studio Ismo Hölttö Ky, ja vuodesta 1980 lähtien Rykämä Oy. Valtaosa Höltön tuotannosta on ollut mainos- ja muita käyttökuvia, tilaajina muiden muassa art directorit Herbie Kastemaa, Asko Kekkonen, Erkki Ruuhinen, Kari Torkler ja Jukka Veistola.
Charles Albert Gobat
Charles Albert Gobat (21. toukokuuta 1843 – 16. maaliskuuta 1914) oli sveitsiläinen poliitikko, joka sai Nobelin rauhanpalkinnon vuonna 1902.